Foss videregående skole

Foss videregående skole er en videregående skole på Grünerløkka i Oslo. Skolen tilbyr utdanning innen skoleretningene Musikk, dans og drama, med fordypning innen musikk og studiespesialisering. 
Ved innføringen av Kunnskapsløftet i 2006 beholdt skolen sitt tilbud med utdanningsprogramene studiespesialisering og musikk, dans, drama med fordypning i musikk.
Skolen har to musikk- og fem studiespesialiseringsklasser på hvert trinn og har ca. 700 elever. Det er en rekke øvingsrom med pianoer/flygler i kjelleren, som i hovedsak brukes av studenter ved musikklinjen. Lektor og lærebokforfatter Stein Øgrim, var skolens rektor fra 1995 til juni 2015, med kun et par års avbrudd.  
Foran skolen ligger Nini Roll Ankers plass.


== Historie ==

Foss skole ble bygget på grunn av økningen i elevtallet i folkeskolen og den 24. september 1900 ble datidens største og dyreste skolebygning tatt i bruk, med plass til opptil 2 000 elever. Skolen er tegnet av arkitekt Balthazar Lange. Fra 1900 til 1936 var Foss folkeskole med elever fra 1. til 7. klasse. Fra 1933 tok skolen også imot middelskoleklasser (fra 6. til 10. klasse), og fra 1937 var skolen middelskole og gymnas.
Foss skole var okkupert av tyskerne under 2. verdenskrig. Dette varte dog kun noen få dager pga. beliggenheten som gjorde den utsatt for bombing. Skolen virket videre som «samleskole» for alle høyere skoler i det gamle byområdet, og 5-6 skoler hadde undervisning der samtidig. Fordi skolen var et samlingssted for mange mennesker, foregikk det mye illegalt arbeid der. Flere av «gutta på skauen» sto oppført som elever ved skolen. 
Skolen var gjenstand for flere pedagogiske forsøksordninger for å øke elevenes ansvarlighet og medbestemmelse over egen skolehverdag, og ble således en av de første skolene i landet som fikk naturfaglinje. 
Fra 1958 var det voksenopplæring ved skolen under navnet Oslo Kommunale Realskole og Gymnas for voksne. Denne skolen flyttet fra Foss til Hartvig Nissens skole på Frogner. 
I ungdomsopprørets tid på 1970-tallet var Foss en av de «røde» Oslo-skolene. I 1969 vedtok elevene å sette reglementet ut av kraft og erstatte elevråd med allmannamøte. Rektor svarte med å oppløse hele elevrådet. Turbulensen på skolen nådde forsidene på Oslo-avisene, og Dagbladet rapporterte: «Tysklands deling skulle være hovedemne på lørdagens møte i Studentersamfundet, men det var Foss skole på Grünerløkka som kom til å stjele mesteparten av oppmerksomheten». Det radikale miljøet på skolen har siden manifestert seg i flere skolevalg.
Fra 1971 fikk skolen linjen som har dannet grunnlaget for den profilen skolen har idag; engelsklinje med musikk. I 1973 flyttet Musikkonservatoriet til Foss.
Ved innføringen av Reformgymnaset i 1977 fikk skolen to studieretninger: 

Allmennfagligstudieretning med naturfaglinje, språklinje, samfunnsfaglinje og musikkteoretisk linje og
Studieretning for husflids- og estetiske fag med musikk (den tidligere musikkfagskolen).I 1979 fikk skolen en ettårig innføringsklasse for fremmedspråklige elever, hvor elever som hadde bestått eksamen kunne søke om opptak i den ordinære videregående skolen. I 1991 fikk skolen et eget 3-årig løp for fremmedspråklige elever som førte fram til generell studiekompetanse.
De endringene som skjedde på 80-tallet som førte til at elevene kunne velge fag på tvers av studieretningene ble også ytterligere utvidet i de to siste skolereformene, Reform 94 og Kunnskapsløftet. Skolen fikk nå to studieretninger (Utdanningsprogram etter Kunnskapsløftet): 

Studieretning for musikk, dans, drama, med fordypning i musikk.
Studieretning for allmenne fag (Utdanningsprogram for studiespesialisering etter Kunnskapsløftet).


== Rektorer ==
1934-1943: Kolbjørn Koppang
1943-1945: Sigurd Rateig
1946-1966: Arnulv Nygaard
1966-1980: Arne Redse
1980-1986: Johannes Elgvin
Høsten 1986: Per Erik Pedersen (fung.)
1986-1993: Nina Tollaas
Høsten 1993: Per Erik Pedersen (fung.)
1994-1995: Leif Svendsen
1995-1998: Stein Øgrim
1998-2000: Øystein Skjæveland
2000-2015: Stein Øgrim
2015-2017: Morten Olsen (fra Fyrstikkalleen skole)
2017: Jan Ljøner (midlertidig, fra Gamlebyen skole)
2017-2021 : Trond Lien (fra Oslo Handelsgymnasium, til direktør for videregående skoler i Oslo)
2021: Jan Ljøner (midlertidig, fra Lysejordet skole, til Ammerud skole)
2021-: Elisabeth Ringdal (fungerende)


== Kjente Foss-elever ==
Iben Akerlie – filmskuespiller (hovedrolle i filmen Victoria)
Rein Alexander – sanger
Øystein Aslaksen – fagforeningsleder
Frode Barth – jazzmusiker (gitar) og komponist
Øyvind Bjorå – musiker, orkesterleder
Ingebjørg Bratland – folkemusiker, kveder og sanger
Odd Børretzen – kåsør, dikter og vokalist
Catharina Chen – fiolinist
Sara Chen – fiolinist
Lotten Christiansen – TV-journalist
Torgrim Eggen – forfatter og musiker
Karen Jo Fields – popartist
Maria Kjos Fonn – forfatter
Lisa Gamlem – regissør
Johan Golden – komiker
Kim Arne Hagen – sanger, musiker, skuespiller
Aslak Hartberg – kjent som «ALIS», rapper og jazzmusiker
Kate Havnevik – singer/songwriter
Tine Thing Helseth – trompetist
Stefan Herheim – operaregissør
Stein Hernes – kommunikasjonssjef, politisk rådgiver
Ine Hoem – sanger, musiker
Øyvind Holen – journalist og forfatter
Eva Joly – forhørsdommer, korrupsjonsjeger og europapolitiker
Panchakulasingam Kandiah – kirurg, arbeider for Norsk Tamilsk Helseorganisasjon
Jannike Kruse – musikalartist
Lars Lillo-Stenberg – popartist
Marte Michelet – journalist
Markus Midré – poet
Tor Milde – musikkjournalist
Sjur Miljeteig – jazzmusiker (trompet)
Birger Mistereggen – musiker, slagverk
Maria Orieta – singer/songwriter
No. 4 - popband
Fredrik Otterstad – dirigent i Sølvguttene, sanger (tenor)
Åsne Berre Persen – miljøaktivist, forfatter, musikkviter
Pitsj – jentevokalgruppe med blant annet Ane Roggen, Ida Roggen, Anine Kruse og Benedikte Kruse
Abid Raja – jurist og kulturminister
Thea Glenton Raknes – artist/låtskriver, vokalist Norma Sass
Ingeborg Sundrehagen Raustøl – skuespiller
Axel Toreg Reite – bassist
Petter Richter - klassisk gitarist
Eivind Holtsmark Ringstad - bratsjist
Live Maria Roggen – jazzmusiker (vokal)
Vera Rudi - skuespiller og pianist
Arild Rønsen – musikkjournalist
Jon Ola Sand – tv-produsent og MGP-general 2010
Julia Schacht - skuespiller
Trygve Seim – jazzmusiker (sax)
Amina Sewali – singer/songwriter, skuespiller
Maria Navarro Skaranger - forfatter
Mari Skurdal – redaktør
Marte Spurkeland – journalist
Henriette Steenstrup – skuespiller
Maria Haukaas Storeng – popsanger
Espen Stueland – forfatter
Ivan Tostrup – fotograf
Per Valebrokk – redaktør, journalist
Andreas Viestad – kokk og journalist
Grete Waitz – idrettsutøver
Unni Wilhelmsen – singer/songwriter
Ando Woltmann – vokalist i King Midas
Jacob Young – gitarist
Bertine Zetlitz – popmusiker
Eivind Aarset – jazzmusiker (gitar)
Markus Neby - Musiker og radiovert
Mathias Luppichini - Musikalartist og komiker
Mansoor Hussain - Ungdomspolitiker og leder av AUF Oslo
Rauand Ismail - politiker


== Tradisjoner ==
Foss videregående skole har flere faste arrangementer gjennom skoleåret som Foss-stafetten, som fylte 30 år i 2010, Foss Melodi Grand Prix, Fossrevyen, som i 2007, 2014 og 2019 vant Årets Revy av Aftenposten, og konserter i Paulus kirke, Freia-salen og i Aulaen.


== Referanser ==


== Eksterne lenker ==
(no) Foss videregående skoles nettside
«Foss videregående skole». Kulturminnesøk. Riksantikvaren – Direktoratet for kulturminneforvaltning.